stanford-oval/wikipedia huggingface dataset:
בואו לאכול איתי (תוכנית טלוויזיה ישראלית)
פרסים ומועמדויות

| שנה | טקס | קטגוריה | מועמדות | תוצאה |
| --- | --- | --- | --- | --- |
| 2015 | פרסי האקדמיה לטלוויזיה לשנת 2014 | תוכנית דוקו־ריאליטי | עונה 2 | מועמדות |
| 2019 | פרסי האקדמיה לטלוויזיה לשנת 2018 | תוכנית מציאות (ריאליטי) | עונה 3 | מועמדות |
| 2021 | פרסי האקדמיה לטלוויזיה לשנת 2020 | תוכנית דוקו־ריאליטי | עונה 4 | מועמדות |
| 2021 | פרסי האקדמיה לטלוויזיה לשנת 2020 | ליהוק בתוכנית ריאליטי ודוקו־ריאליטי | ענת רשף פלג | מועמדות |
| 2022 | פרסי האקדמיה לטלוויזיה לשנת 2021 | תוכנית מציאות (ריאליטי) | עונה 5 | זכייה |
| 2022 | פרסי האקדמיה לטלוויזיה לשנת 2021 | ליהוק בתוכנית ריאליטי ודוקו־ריאליטי | ענת רשף פלג | זכייה |
| 2022 | פרסי נבחרי השנה של פרוגי 2022 | תוכנית הריאליטי של השנה | עונה 6 | מועמדות |
| 2023 | פרסי האקדמיה לטלוויזיה לשנת 2022 | תוכנית מציאות (ריאליטי) | עונה 6 | זכייה |
| 2023 | פרסי האקדמיה לטלוויזיה לשנת 2022 | ליהוק בתוכנית ריאליטי ו/או דוקו-ריאליטי | ענת רשף פלג | זכייה |
| 2024 | פרסי האקדמיה לטלוויזיה לשנת 2023 | תוכנית מציאות (ריאליטי) | עונה 7 | זכייה |
| 2024 | פרסי האקדמיה לטלוויזיה לשנת 2023 | ליהוק בתוכנית ריאליטי ו/או דוקו-ריאליטי | ענת רשף פלג | זכייה |
| 2025 | פרסי האקדמיה לטלוויזיה לשנת 2024 | תוכנית מציאות (ריאליטי) | עונה 8 | בהמתנה |
| 2025 | פרסי האקדמיה לטלוויזיה לשנת 2024 | ליהוק בתוכנית ריאליטי ו/או דוקו-ריאליטי | טליה נחמני, ארבל צירלין | בהמתנה |
הערות שוליים

↑  נעמה רק, ‏תסריטאית "בואו לאכול איתי" במסע למציאת הקרינג' הכי קרינג'י, באתר "Time Out ישראל", 13 ביולי 2024
↑  מאיה גדש, ‏רגע לפני סיום העונה: בשורה משמחת לחובבי "בואו לאכול איתי", באתר מעריב אונליין, 15 באוגוסט 2024
↑  ההרשמה לבואו לאכול איתי עונה 9 פתוחה!, בעמוד הפייסבוק של תאגיד השידור הישראלי, 2 בספטמבר 2024
↑  זריחה נוגה עולה על בואו לאכול איתי התחלנו לצלם את עונה 9!, בעמוד הפייסבוק של תאגיד השידור הישראלי, 17 בנובמבר 2024
↑  עכבר העיר אונליין, ערוץ 1 מצטרף לגל הריאליטי: ישדר את הדוקו ריאליטי "בוא לאכול איתי", באתר הארץ, 3 באפריל 2011
↑  שלי פריצקר, החל ממאי: ערוץ 1 משיק לוח שידורי ערב חדש, באתר כלכליסט, 19 במרץ 2012
↑  עדיאל איתן מוסטקי, קרעי מחפש את התאגיד - ומצא מה לא בסדר אפילו ב"בואו לאכול איתי", באתר כלכליסט, 10 בספטמבר 2023
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
| 0 | 1 | 2 |
| --- | --- | --- |
| הקודם: 2020: מאסטר שף | פרס האקדמיה הישראלית לטלוויזיה - תוכנית מציאות (ריאליטי)  2021–2023: בואו לאכול איתי | הבא: 2024: |
מוצר

מוצרים
בכלכלה, המונח מוצר מתאר סחורה או שירות שיש להם שווי כספי; בדרך כלל סחורה או שירות אשר עברו עיבוד אנושי ותהליכי ייצור הקשורים לידע ולתנאים התרבותיים והחברתיים של הייצור.
בתעשייה וחקלאות מוצר הוא תוצאה אחידה של תהליך ייצור היכול להשתנות (כמו נעליים), בניגוד לתוצר בו תהליך הייצור אחיד והתוצאה יכולה להשתנות (כמו עגבניות).
בתחום השיווק, מוצר הוא כל דבר אשר ניתן להציע לשוק ואשר יספק את צורכי השוק. בתחום הייצור והתעשייה, נרכשים מוצרים כחומרי גלם (או מיוצרים בהליכי מיחזור) ונמכרים כסחורה מוגמרת. מצרכים הם בדרך כלל חומרי גלם (כמו מתכות ותוצרים חקלאיים), אבל מצרך יכול להיות נגיש גם לצרכן בשוק החופשי. השימוש כיום במונח "מוצר" נרחב וכולל תחומים שאינם יצרניים גרידא, כמו בשירות הציבורי, שבו ה"מוצר" עשוי להיות נתונים או מידע (החלטות, וכו').
במקרו כלכלה, "תוצר" הוא מונח המתאר את מכלול המוצרים שיוצרו במשק מסוים.
סיווג מוצרים לפי היצע וביקוש

כלכלנים מסווגים מוצרים מסוימים על פי ההתנהגות שלהם ביחס למודל ההיצע וביקוש. התנהגות זו עשויה להשתנות עם הזמן, ולכן הסיווג של מוצר מבחינה כלכלית עשוי להשתנות בהתאם.
מוצר נחות – מוצר שהביקוש אליו יורד ככל שהכנסתו הפנויה של צרכן הולכת וגדלה, כגון לחם אחיד ותחבורה ציבורית.
מוצר נייטרלי – נייטרלי ביחס להכנסה.
מוצר נורמלי – מוצר שהביקוש אליו עולה ככל שההכנסה הפנויה של הצרכן גדלה.
מוצר גיפן – מוצר שהביקוש אליו עולה עם עליית מחירו. למשל, בקרב אנשים עניים ביותר אורז עשוי להיות מוצר גיפן, שכן עלייה במחירו תגרום להם להפחית את צריכת הבשר, ולאכול יותר אורז במקומו.
מוצר משלים – מוצר שמשלים מוצר אחר שקיים בשוק, למשל: דלק הוא מוצר משלים למכונית. כשגדלה תצרוכת של מוצר כלשהו (מכונית) – יגדל הביקוש למוצר המשלים לו.
מוצר תחליפי – מוצר שיכול להחליף מוצר אחר, למשל: קולה ומיץ ענבים. כשצריכת מוצר כלשהו עולה (קולה) – הביקוש למוצר התחליפי לו (מיץ ענבים) קטן.
מוצר יוקרה – מוצר שהביקוש לו גדל עם עלייה בהכנסה ביחס שאינו ישר.
ראו גם

מודולריות
מוצרי צריכה
מוצר מדף
מוצר טרומי
התאמה אישית
ניהול מוצר
מחזור חיי מוצר
החליפה

| --- | --- |

 מבוסס על:  The Star Rover 
 בימוי:  John Maybury 
 הופק בידי:  ג'ורג' קלוני, פיטר גובר, סטיבן סודרברג, מארק רוקו 
 תסריט:  Massy Tadjedin 
 עריכה:  אמה אי. היקוקס 
 שחקנים ראשיים:  אדריאן ברודי ברנדן קויל Tara Summers סטיבן מקינטוש קולין סטינטון ריצ'רד דורדן גריק הגון אנג'ל קולבי מקנזי פיליפס ג'ייסון לואיס קריס קריסטופרסון קירה נייטלי לורה מרנו ג'ניפר ג'ייסון לי בראד רנפרו קלי לינץ' דניאל קרייג ריצ'רד דיליין בפסקה זו רשומה אחת נוספת שטרם תורגמה 
 מוזיקה:  בריאן אינו 
 צילום:  פיטר דמינג 
 מדינה:  ארצות הברית 
 חברת הפקה:  Mandalay Entertainment, Warner Independent Pictures, Section Eight Productions 
 חברה מפיצה:  Italian International Film, נטפליקס, וודו 
 שיטת הפצה:  וידאו על פי דרישה 
 הקרנת בכורה:  2005 
 משך הקרנה:  103 דק' 
 שפת הסרט:  אנגלית 
 סוגה:  סרט מתח, סרט מדע בדיוני, סרט דרמה 
 מקום התרחשות:  ורמונט 
 תקופת התרחשות:  שנות ה-90 של המאה ה-20 
 הכנסות באתר מוג'ו:   jacket
 manfaat.co.id
 דף הסרט ב־IMDb
 
החליפה (באנגלית: The Jacket) הוא סרט מותחן פסיכולוגי אמריקאי משנת 2005 בבימויו של ג'ון מייבורי, על פי תסריט מאת מאסי טג'דין המבוסס על סיפור מאת טום בליקר ומארק רוקו. בסרט מככבים אדריאן ברודי, קירה נייטלי, קריס קריסטופרסון, ג'ניפר ג'ייסון לי, קלי לינץ', בראד רנפרו ודניאל קרייג. הסרט עוקב אחר חייל משוחרר ממלחמת המפרץ הסובל מאמנזיה, שמאושפז במוסד פסיכיאטרי ועובר טיפולים ניסיוניים המאפשרים לו לחוות מסעות בזמן. הסרט הופק בתקציב של 28.5 מיליון דולר והכניס כ-21.1 מיליון דולר ברחבי העולם.
עלילה

ג'ק סטארקס, חייל משוחרר ממלחמת המפרץ הסובל מאמנזיה, מואשם ברצח שוטר ונשלח למוסד פסיכיאטרי לאחר שנמצא בלתי כשיר לעמוד לדין. במוסד, ד"ר תומאס בקר מבצע עליו ניסויים בלתי חוקיים הכוללים הזרקת סמים והכנסתו לתוך מגירת מתים כשהוא לבוש בחליפת כפייה. בתוך המגירה, סטארקס חווה מסע בזמן 15 שנים קדימה, שם הוא פוגש את ג'קי, אישה צעירה עם עבר קשה. סטארקס מגלה שבעתיד הוא כבר מת, והוא וג'קי מנסים לגלות כיצד ניתן לשנות את גורלו ולהציל את חייהם.
צוות השחקנים

אדריאן ברודי – ג'ק סטארקס, חייל משוחרר הסובל מאמנזיה.
קירה נייטלי – ג'קי פרייס, אישה צעירה עם עבר קשה.
קריס קריסטופרסון – ד"ר תומאס בקר, פסיכיאטר המבצע ניסויים בלתי חוקיים.
ג'ניפר ג'ייסון לי – ד"ר בת' לורנסון, רופאה במוסד הפסיכיאטרי.
קלי לינץ' – ג'ין פרייס, אמה האלכוהוליסטית של ג'קי.
בראד רנפרו – החייל הזר, דמות מסתורית במוסד.
דניאל קרייג – רודי מקנזי, מטופל נוסף במוסד.
ביקורות

הסרט "החליפה" קיבל ביקורות מעורבות. באתר Rotten Tomatoes, הוא זכה לציון של 44% המבוסס על 162 ביקורות, עם הקונצנזוס: "החליפה הוא מקרה של סגנון מצמרר על חשבון התוכן." באתר Metacritic, הסרט קיבל ציון ממוצע של 44 מתוך 100, המבוסס על 35 ביקורות, המעיד על "ביקורות מעורבות או ממוצעות".
רוג'ר איברט מהשיקגו סאן-טיימס העניק לסרט שני כוכבים מתוך ארבעה, וכתב: "ניתן לחוש במאמץ לקראת סרט טוב יותר, ואדריאן ברודי וקירה נייטלי בהחלט מתייחסים לכך ברצינות, אך אפקט הצליפות של מסע הזמן נכנס לפעולה, וזה הופך, כמו בסרטי מסע בזמן רבים, לתרגיל בכניסות מוקדמות, יציאות מאוחרות, חרטות חסרות תועלת."
הסרט הוקרן בפסטיבל הסרטים הבינלאומי בחיפה וזכה לתשומת לב.
הערות שוליים

↑  Ebert, Roger (3 במרץ 2005). "Contrived 'Jacket' wears you out". Chicago Sun-Times. {{cite web}}:  (עזרה)
↑  החליפה, באתר פסטיבל הסרטים הבנילאומי בחיפה
פארק החי

| --- | --- |

 מיקום:  ישראל בני ברק, ישראל
 תקופת הפעילות:  העשור של 1990 – הווה 
 קואורדינטות:  32°04′59″N 34°50′41″E﻿ / ﻿32.082944444444°N 34.844638888889°E﻿ / 32.082944444444; 34.844638888889
 
  (למפת גוש דן מוגדלת) פארק החי(למפת גוש דן רגילה) פארק החי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק החי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פארק החי
 
פארק החי (או בשמו הקודם "פינת החי") הוא גן חיות בעיר בני ברק, הממוקם בסוף רחוב אשל אברהם בשיפוליה של שכונת רמת אלחנן.
אודות גן החיות

הכניסה לגן היא חינמית. הגן כולל תצוגות של חיות מבויתות וחיות בר ומחולק לארבעה מתחמים: מתחם הזוחלים, מתחם היונקים, מתחם העופות ומתחם הדגים. בתוך הגן מגוון חיות כמו: יעלים, ינשופיים, קופים, למורים, פסיוניים, דורבנים, סנאים, טווסים, ברבור שחור ועוד, בריכה קטנה ובה עופות מים ומתקני ילדים.
היסטוריה

גן החיות פארק החי הוקם בתחילת שנות ה-90 בשם "פינת החי". גן החיות הוקם על ידי ראש העיר בני ברק, הרב משה אירנשטין, בסיוע כספי שניתן ממחוז ברוקלין, ניו יורק, במסגרת ברית ערים תאומות שנחתמה, באותם ימים, בין עיריית בני ברק, לבין הנהלת מחוז ברוקלין. גן החיות נפתח בטקס בהשתתפות הווארד גולדין, נשיא מחוז ברוקלין באותה תקופה.
בשנת 2017 השקיעה עיריית בני ברק למעלה מ-7 מיליון ש"ח בפארק החי. הוחלט כי גן החיות כולו יעבור שיפוץ יסודי ובין היתר: ריצוף, גינון, השקיה, סלעיות, תוספת גדולה של בעלי חיים, כלובים, אקווריומים עם חלונות זכוכית לזוחלים ולדגים, וכמו כן יוקמו חצר לימודית זואולוגית, מערות מחסה לבעלי החיים ושילוט והסברה במטרה לאפשר סביבה תרבותית ולימודית. הצורך והחיוניות בשיפוץ הוסבר בכך שמלבד התיישנות חלק מהכלובים והמתקנים, ברבות השנים גדלה אוכלוסיית העיר בני ברק בצורה משמעותית. במהלך השיפוצים ברחו קופים מגן החיות ונתפסו.
ביולי 2018 עלתה טענה כי העירייה מונעת כניסת אזרחים לפינת החי שאינם תושבי העיר.
הערות שוליים

↑  סרט סיור בפינת החי של בני ברק
1 2  "שיפוץ פינת החי בב"ב: 7 מליון ש"ח השקעה, 9 חודשים סגור - רדיו קול חי". רדיו קול חי. 2017-03-09. נבדק ב-2018-10-26.
↑  "בני ברק: הקופים ברחו מפינת החי ונתפסו - כיכר השבת". כיכר השבת. נבדק ב-2018-10-26.
↑  ישראל כהן, ‏'פינת החי' בב"ב סגורה לתושבים מחוץ לעיר, באתר כיכר השבת, 23 ביולי 2018
| גני חיות ואתרים זואולוגיים בישראל  |
| --- | --- | --- |
| ארגון גני החיות הישראלי | הספארי ברמת גן • גן החיות התנ"כי • חי פארק • חי-כיף • גן החיות הלימודי חיפה • גן גורו • מדבריום |   |
| גני חיות נוספים | הגן הזואולוגי של אוניברסיטת תל אביב • גן החי בפתח תקווה • פארק החי • פארק ארץ הצבי |   |
| גנים קטנים | ג'ונגל כיף • הגן הבוטני-זואולוגי בנהריה • יער הקופים • מקלט הקופים הישראלי • פארק לכיש •  מרכז הזוחלים בקצרין • מרכז הזוחלים המדברי • פארק אוטופיה |   |
| חוות זואולוגיות | חוות התנינים בחמת גדר • חוות אל היען • חוות האלפקות • חוות האנטילופות בערבה • חוות קרוקולוקו • חוות בולוטין • חוות החרקים והפרפרים הישראלית |   |
| מרכזי צפרות | פארק הצפרות אילת • התחנה לחקר ציפורי ירושלים • המרכז הבינלאומי לחקר נדידת הציפורים בלטרון • פארק ראש ציפור • מרכז צפרות רמת הנגב • מרכז צפרות החולה • מקור החסידה • מרכז הצפרות וחקר הזנבנים בחצבה |   |
| אקווריומים בישראל | פארק המצפה התת-ימי באילת • אקווריום ישראל • ריף הדולפינים |   |
| החי-בר | חי-בר יטבתה • חי-בר כרמל |   |
| מקומות שנסגרו | גן החיות של תל אביב  • גני הטבע  • הדולפינריום בתל אביב • צפארי • קטיפארי • נגב Zoo • חי רמון • חוות פצאל |   |
פייר פוליאב

פְּיֵיר מַרְסֵל פּוֹלִיאֵב (באנגלית Pierre Marcel Poilievre; נולד ב-3 ביוני 1979)
הוא פוליטיקאי קנדי, מנהיג המפלגה השמרנית של קנדה ומנהיג האופוזיציה מאז 2022. הוא משמש כחבר בית הנבחרים של קנדה מאז 2004.
אחרי ששימש במספר תפקידים פרלמנטריים תחת ראש הממשלה סטיבן הרפר בין 2006 ל-2013, הוא כיהן כשר לענייני רפורמה דמוקרטית בין 2013 ל־2015 וכשר התעסוקה והפיתוח החברתי ב-2015 בממשלת הרפר השלישית. היה דמות מרכזית בכמה מהקרבות הפוליטיים הגדולים ביותר למען ממשל הרפר.
כחבר אופוזיציה, שימש בין 2017 ל-2022 כשר האוצר בממשלת הצללים. ב-2022 הוא זכה בבחירות למנהיגות המפלגה השמרנית הקנדית והפך גם למנהיג האופוזיציה בפרלמנט הקנדי.
ילדותו וראשית פעילותו הפוליטית

פייר מרסל פוליאב נולד ב-3 ביוני 1979 בקלגרי שבאלברטה, לאם בת 16. זמן קצר לאחר שנולד, אומץ על ידי מרלן ודונלד פוליאב, זוג מורים שעברו לקלגרי מססקטון. מאוחר יותר אימצו בני הזוג גם את אחיו הצעיר, פטריק, בן לאותה אם ביולוגית. פוליאב גדל במשק בית קתולי צנוע בפרברי קלגרי. הוא התחרה בהוקי קרח ובהיאבקות ויצא לטיולי קמפינג עם אחיו. אביו המאמץ, ממוצא קנדי-צרפתי, הנחיל לו את אהבת השפה הצרפתית. בתקופה מסוימת בילדותו עבד כמחלק עיתונים. משפחתו סבלה מהריבית הגבוהה בשנות ה-80 ונאלצה להתיק את מקום מגוריה כיוון שלא עמדה בתשלומי המשכנתה.
בגיל 14 נאלץ להפסיק את העיסוק בהיאבקות עקב דלקת בגידי הכתף. בעקבות הפציעה, פוליאב המשועמם הצטרף לאימו למפגש של השמרנים של אלברטה. כתוצאה מכך, החל להתעניין בפוליטיקה והחל לקרוא ספרים בנושא, ביניהם "קפיטליזם וחירות" של מילטון פרידמן, ספר שהשפיע רבות על הפוליטיקה שלו. המודעות הפוליטית שפיתח הביאה אותו להפוך פעיל פוליטית בגיל 17 ולהביע התנגדות למדיניות הממשלה הליברלית ששלטה בקנדה אז, בהשתתפות במפגשים פוליטיים, בפגישות עם אזרחים במהלך קמפיינים, בראיונות, בכתיבת מכתבים לעיתון ובהשתתפות בניהול מחוז הבחירה. ב-1996, שבוע לאחר יום הולדתו ה-17, נשלח כנציג המפלגה לכנס בוונקובר.
באמצע שנות העשרה שלו, הוריו נפרדו, ומאוחר יותר אביו יצא מהארון. למרות שבאמצע שנות ה־90 של המאה העשרים היו רק מעט פוליטיקאים או ידוענים הומוסקסואלים שחשפו בציבור את נטייתם, חבר של פוליאב מספר שכבר בגיל 18 הוא לא הפגין חוסר נוחות בנושא.
בגיל 19 השתתף בתחרות כתיבה מטעם ראש הממשלה, שבה זכה מאמרו בן 2,500 המילים בנושא "בניית קנדה על ידי רפורמה" להיות בין עשרת הראשונים, ולזכות בפרס על סך $10,000. הטיעון העיקרי בחיבורו היה, בעקבות רעיונותיו של פרידמן, כי החופש הוא הבסיס לדמוקרטיה הקנדית ולפריחה האישית של הקנדים, טיעון שמלווה את הקריירה הפוליטית שלו מאז. מאמר זה זימן לו את ההזדמנות לפגוש את ראש הממשלה דאז, ז'אן קרטיין – ולצאת בפומבי נגד המדיניות שלו.
הוא החל את לימודיו ביחסים בין-לאומיים באוניברסיטת קלגרי, שם גם כיהן כנשיא מועדון השמרנים בקמפוס, אולם הפסיק את לימודיו בשנת 2002 כשעבר לאוטווה והשלים את התואר רק שש שנים מאוחר יותר.
קריירה

בשנות העשרים שלו עבר מקלגרי לאוטווה בירת קנדה, וב-2003 הקים חברה בשם 3D Contact Inc, עם שותפו העסקי ג'ונתן דניס, שלימים מונה לשר בקבינט של אלברטה. החברה שלהם התמקדה במתן שירותי תקשורת פוליטית, סקרים ומחקר.
בבחירות 2004 התמודד מטעם המפלגה השמרנית כנציג אזור הבחירה שלו אל מול שר המשפטים מהמפלגה הליברלית, דייוויד פרט, ניצח אותו וזכה להיכנס לפרלמנט כצעיר המחוקקים, בהיותו בן 25. לאחר שמילא תפקיד מזכיר פרלמנטרי בענייני כספים מ-2006, מונה בנובמבר 2008 למזכיר פרלמנטרי לראש הממשלה סטיבן הרפר, תפקיד שמילא עד מאי 2011. במקביל שימש גם כעוזר פרלמנטרי לשר לעניינים בין-ממשלתיים, המקשר עם ממשלות הפרובינציות. לעיתים תכופות נקרא להגנה על מדיניות הממשלה בפרלמנט.
הוא כמעט שאיבד את משרתו כאשר ב-2008 יצא בביקורת נגד דברי ראש הממשלה הרפר כאשר זה התנצל התנצלות היסטורית בפני העמים הילידיים של קנדה על חלקה של המדינה בפרשת הפנימיות של העמים הילידיים. פוליאב ננזף קשות ונאלץ להתלוות לראש הממשלה בהתנצלות פומבית על דבריו. יש האומרים שאירוע זה הוא שלימד את פוליאב לברור את מילותיו בקפידה יְתֵרה.
ב-2013, מעט לאחר יום הולדתו ה-34, מונה לשר זוטר לענייני רפורמה דמוקרטית.
אפילו כשמונה לתפקיד שר התעסוקה והפיתוח החברתי ב-2015, בנוסף לתפקידו כשר לענייני הרפורמה, והיו לרשותו עוזרים רבים, השתדל לא להאציל סמכויות אלא רק להטיל משימות. בפרט, נהג לשלוט בתקשורת ואף לעיתים לנסח בעצמו הודעות לעיתונות.
לאחר שמפלגתו הפסידה בבחירות, מונה בנובמבר 2015 לשר האוצר בממשלת הצללים של המפלגה, וב- 2017 נוכחותו החלה להיות מורגשת ברשתות החברתיות. בראשית 2021 היה מהראשונים שהתריעו על עליית הסיכון לאינפלציה מזיקה. מספר חודשים לפני הבחירות של 2021, העביר אותו ראש המפלגה ארין אוטול מתפקידו זה, אך מינה אותו מחדש לאחר הבחירות. מחאת נהגי המשאיות נגד מדיניות הקורונה ב-2022 הייתה רגע מכונן בקריירה של פוליאב, כאשר החל לקדם מדיניות שתאפשר לנהגים לא מחוסנים לחצות את הגבול עם ארצות הברית, והציג את המוחים כפעילי חופש היוצאים נגד מדיניותו הכלכלית של ראש הממשלה טרודו, וימים ספורים לאחר מכן החל פוליאב את המערכה על ראשות המפלגה. בעודו מפלרטט עם הימין הקיצוני, זכה בספטמבר 2022 במעל 68% מקולות הבוחרים, קיבל את תפקיד מוביל האופוזיציה ומנהיג מפלגת השמרנים, וחודש מאוחר יותר סיים את תפקידו כשר צללים. כמנהיג האופוזיציה הציב יעד מרכזי למנוע את העלאות המיסים שתכננה הממשלה בראשות טרודו, ולהילחם באינפלציה תוך צמצום הוצאות הממשלה והגברת הבנייה.
פוליאב בנה את המותג שלו ברשתות החברתיות בעצמו, וב-2022 הגיע ל-430,000 עוקבים בטוויטר ונחשב לאחד הפוליטיקאים הקנדים בעלי מספר העוקבים הגדול ביותר ברשתות החברתיות.
לאורך כל הקריירה הפוליטית שלו, הוא שש אלי קרב פוליטי ואינו מוותר, אם כי אומרים שהתרכך לאורך השנים. מספר פרשנים פוליטיים כינו אותו פופוליסט ו"דונלד טראמפ" הקנדי, אולם גם הסבירו כי ההשוואה בין פוליאב לטראמפ מוגבלת בעיקר לסגנון הרטורי התקיף שלו כלפי הממסד הפוליטי, הוא פחות קיצוני, הוא מדגיש בעיקר היבטים של קיטוב סוציו-אקונומי, ויש ביניהם הבדלים משמעותיים בתחומים רבים אחרים, בין היתר במדיניותו, במתינותו ובשיקול הדעת שלו.
דעותיו הפוליטיות > מדיניות פנים > כלכלה

פוליאב תומך בממשלה קטנה, זהירות פיננסית וחופש אישי. תוכניתו הכלכלית מתמקדת בביטול מס הפחמן ובתוכניות להקלה על משבר הדיור ויוקר המחיה.
על מנת להקל על המחסור ברופאים ובאחיות בקנדה, קרא פוליאב ליסוד תוכנית פדרלית לסטנדרטיזציה של הכשרה והסמכה מהירה לאנשי מקצוע בתחום הרפואה, באמצעות בחינה מרוכזת. התוכנית נקראת בשם "חותם כחול" (בדומה לתוכנית חותם אדום (אנ') להכשרה והסמכה של בעלי מקצוע).
דעותיו הפוליטיות > מדיניות פנים > משפחה ומגדר

פוליאב הבהיר ששינה את דעתו לאורך השנים ונכון ל-2020 ציין כי הוא תומך בנישואים חד-מיניים. מצד שני, מתח ביקורת על מה שכינה "מדיניות המגדר הקיצונית" של ג'סטין טרודו. לאחר שנבחר למנהיג המפלגה השמרנית של קנדה, תיארו אותו עיתונאים כליברלי בתחום ההפלות.
דעותיו הפוליטיות > מדיניות פנים > הגירה

הוא תואר כפוליטיקאי שמרני התומך במהגרים. מצד שני, ב-2024 אמר כי מספר המהגרים לקנדה גבוה מיכולת הקליטה שלה וכי יש לקשור את מכסות ההגירה למלאי הדיור וליכולת הקליטה בתעסוקה ובשירותי הבריאות.
דעותיו הפוליטיות > מדיניות חוץ > אוקראינה

בתגובה לפלישה הרוסית לאוקראינה, הצהיר פוליאב כי ממשלה בראשותו תתמוך באוקראינה על ידי הגברת הסיוע ההומניטרי, סנקציות על רוסיה, אישור להגירת פליטים אוקראינים נוספים לקנדה, הגברת אספקת הנשק לסיוע לאוקראינה ועל ידי אספקת נפט וגז קנדי לאירופה באמצעות חברת LNG קנדה כדי להפחית את התלות של אירופה באנרגיה מרוסיה. פוליאב התנגד להכרזת אזור אסור לטיסה מעל אוקראינה בטיעון כי אינו רוצה להסלים ולגרור את קנדה למלחמה.
דעותיו הפוליטיות > מדיניות חוץ > ישראל

במהלך מלחמת חרבות ברזל גינה פוליאב את פעולות חמאס, ותמך בזכות ישראל להגן על עצמה.
הוא גם גינה את תלונת דרום אפריקה נגד ישראל בגין רצח עם בבית הדין הבין-לאומי לצדק, ואמר שהתביעה הזאת היא התקפה חסרת בושה ושקרנית נגד מדינת ישראל והעם היהודי.
במאי 2024 כתב: "ארגון חמאס הוא כת מוות עם מטרה להשמיד את מדינת היהודים. הם רצחו אלפי יהודים".
ב-7 באוקטובר 2024, במלאת שנה לשבת השחורה, פוליאב העלה ציוץ בטוויטר עם נאום הזדהות ארוך עם ישראל, נאום שנפתח במילים "עם ישראל חי!" בתעתיק לאנגלית. יומיים לאחר מכן, לאחר הפגנה בוונקובר שבה צעקו מפגינים "מוות לקנדה, מוות לארצות הברית, מוות לישראל" וכן "כולנו חזבאללה, כולנו חמאס", בליווי שריפת דגל קנדה, קרא פוליאב להגדיר את סאמידון, שארגן את ההפגנה, כארגון טרור, דבר שאכן קרה ימים ספורים לאחר מכן.
באוקטובר 2024 הביע פוליאב תמיכה מלאה בזכות ישראל לפעול באופן פרואקטיבי ולתקוף את אתרי הגרעין באיראן, הגדיר תקיפה ישראלית כ"מתנה לאנושות", גינה את המשטר באיראן, את תמיכתו בטרור ואת כוונותיו להשיג נשק גרעיני. למחרת פרסם דוברו כי התכוון לפגיעה בנשק גרעיני ולא בתחנות כוח גרעיניות, דבר האסור לפי החוק הבין-לאומי. פוליאב גם הביע דאגה מהעלייה במקרי האנטישמיות, האלימות והשנאה כלפי הקהילה היהודית בקנדה.
בדצמבר 2024, חנוכה, הדליק נר יחד עם הקהילה היהודית ואמר בנאומו כי "אז המכבים היו לגמרי לבד, היום לעם היהודי יש חברים, יש לכם חברים בכל העולם שמקווים בשבילכם להצלחה [...]"
ביקורת

מבקרי פוליאב אומרים כי הוא פופוליסט אגרסיבי, במיוחד בנושאים כלכליים מורכבים כמו האינפלציה ומשבר הדיור, אבל גם בהתנגדות למדיניות המסכות והחיסונים במשבר הקורונה וביציאה נגד גופי התקשורת הליברלית ובראשם תאגיד השידור הקנדי CBC.
שרים בממשלת טרודו טוענים כי עמדותיו של פוליאב בנושאי מדיניות חוץ, במיוחד בנוגע לישראל ואיראן, הן קיצוניות מדי, מפירות את החוק הבין-לאומי ועלולות לפגוע בסיכוי לשלום במזרח התיכון, מחרחרות מלחמה ועלולות לפגוע ביחסים הדיפלומטיים של קנדה. מבקריו אומרים כי הוא נמנע מלעבור תחקיר ביטחוני שיאפשר לו להיחשף למסמכים מסווגים, על מנת שיוכל לבקר את הממשלה מבלי ללמוד את הנושא.
נושא נוסף השנוי במחלוקת הוא מדיניותו בנושא האקלים והסביבה, כאשר מבקריו טוענים כי הוא תומך בהנחת צינורות גז ומתנגד למדיניות הגנת הסביבה ולמיסוי פחמן, ללא הצעת תוכנית חלופית מקיפה להפחתת פליטות.
ישנם מבקרים הטוענים כי סגנון התקשורת של פוליאב הוא לעומתי מדי ומעורר מחלוקת, במיוחד בהתקפותיו על יריביו הפוליטיים. אחדים כינו אותו "כלב התקיפה של הארפר", בגלל הסגנון התוקפני שלו.
חיים אישיים

פוליאב מבטא את שמו "paul-ee-EV", או "Poly-ev", ללא הסיומת "re" המופיעה בכתיב הלועזי. בשנת 2017 נישא לאנאידה לבית גליאנדו, מהגרת מוונצואלה, והם הורים לבן ובת. ילדיהם גדלים בסביבה רב-לשונית, כאשר צרפתית היא שפת האם שלהם, ספרדית השפה השנייה, ואנגלית השפה השלישית. פוליאב עצמו שולט גם באנגלית וגם בצרפתית. תחביבו היחיד הוא אימונים בחדר כושר.
ראו גם

המפלגה השמרנית של קנדה
Save Your Tears

"Save Your Tears" הוא סינגל של הזמר-יוצר הקנדי דה ויקנד, מתוך אלבום האולפן הרביעי שלו, After Hours. השיר יצא לאור ב-9 באוגוסט 2020, כסינגל הרביעי מתוך האלבום, על ידי חברות התקליטים XO וריפבליק רקורדס. דה ויקנד כתב והפיק את השיר יחד עם מקס מרטין, אוסקר הולטר, בלי וג'ייסון קווינוויל. רמיקס לשיר מאת ואן אוטריקס פוינט נבר יצא לאור באופן רשמי לצד מהדורת הדלוקס של האלבום ב-23 במרץ 2020. רמיקס נוסף לשיר, ביחד עם הזמרת האמריקאית אריאנה גרנדה, יצא לאור ב-22 באפריל 2021.
רקע וקידום

ב-12 ביולי 2019, קטע מתוך השיר פורסם ברשת, תוך שרבים מהמעריצים האמינו כי השיר עתיד להופיע ב-After Hours. ב-17 במרץ 2020, אפליקציית המוזיקה שזאם חשפה כי השיר הוא הרצועה ה-11 באלבומו הרביעי של דה ויקנד. מאוחר יותר באותו היום, דה ויקנד אישר את נוכחות השיר ברשימת הרצועות של האלבום.
מילים והרכב

"Save Your Tears" משוער כנוגע להשפעה של חברותיו לשעבר, בלה חדיד וסלינה גומז על חייו. השיר לוכד את געגועיו של דה ויקנד לחדיד לאחר שראה אותה בחוץ, וחרטתו על שבירת ליבה. ריצה זו הייתה ככל הנראה זו שדווחה בצהובונים בקיץ הקודם: השניים נתקלו זה בזה במועדון הלילה Catch One לאחר פרידתם באוגוסט 2019, וחדיד עזבה דקות לאחר שדה ויקנד הגיע. דה ויקנד מודה בסירובה של חדיד לתת לו את תשומת ליבה, וטוען כי סביר להניח כי פגע בה כמו שפגעה בו גומז, עליה שר בהרחבה במיני-אלבום הבכורה שלו, My Dear Melancholy ‏("I broke your heart like someone did to mine / And now you won't love me for a second time".
על פי התווים המפורסמים ב-Musicnotes.com על ידי קובלט מיוזיק גרופ, השיר כתוב בסולם של דו מז'ור עם קצב אלגרו מתון של 118 פעימות לדקה. הטווח הקולי של דה ויקנד משתרע מהצליל הנמוך של G3 לתו הגבוה של A4.
ג'ויס נג מקומפלקס סיכם את השיר: "ההפקה שלו מתבצעת במערך של סינת'ים בהירים ומנגינות מבשרות רעות. לירית, טספיי נראה משקף את עצמו כשהוא מכפר על עברו. בסופו של דבר, 'Save Your Tears' מרגיש כמו הקשת הנרטיבית של מה שדה ויקנד צפה לגיבורו המתבודד לאורך כל הדרך, מגיח כעת מהחושך אך לא עומד בפיתוי.